dumaan sa daang legazpi, tumuloy sa daang beaterio, at nang dumating sa liko ng daang ito at ng solana ay namatyagan nga niya na tila may isang malaking bagay na nangyari. sa mga dating pulupulutong na masasaya at maiingay ay daladalawang guardia veterana ang kaniyang nakita sa mga banketa na nangag aaboy sa mga nag aaral na lumalabas sa unibersidad, na ang ilan ay walang kakibokibo, malalamlam ang mukha, ang ibay galit na nangagsisitayo sa dakong malayolayo nangagsisiuwi sa kanikanilang mga bahay. ang kaunaunahan niyang nasagupa ay si sandoval. hindi pinuna ang katatawag ni basilio; waring naging bingi. gawa ng takot sa katas ng bituka! ang sinapantaha ni basilio. pagkatapos ay si tadeo naman ang natagpuan, na masayang masaya. tila mangyayari din ang walang katapusang cuacha . ano ang nangyayari, tadeo? wala tayong pasok ng hindi bababa sa isang linggo, bigan! at pinagkikiskis ang mga kamay sa katuwaan. datapuway ano ang nangyari? ibibilanggo tayong mga kaanib sa kapisanan!